Mardakert-trefningene 2010

Mardakert-trefningene (2010) fant sted da 20 aserbajdsjanske styrker gjennomførte et grenseraid mot Nagorno-Karabakh-republikken i juni og september 2010. Kamphandlinger brøt ut, og 4 armenske soldater og en aserbajdsjansk soldat ble drept. De aserbajdsjanske styrkene trakk seg ut etter kort tid. Liket til den døde soldaten ble etterlatt. Neste dag gjengjeldte de armenske styrkene ved å angripe en aserbajdsjansk posisjon, hvor én aserbajdsjansk soldat ble drept.

Reaksjoner 
Armenias president Serzj Sargsian uttalte at angrepet var en "aserbajdsjansk provokasjon" som fant sted bare timer etter et møte mellom ham og Ilham Aliyev, Aserbajdsjans president.
Den aserbajdsjanske utenrikstalsmannen Elhan Polukhov uttalte at trefningene var «en direkte konsekvens av at Armenia ikke har trukket seg ut av okkupert aserbajdsjansk territorium».

Chaylu-trefningene i september

Chaylu-trefningene (2010) var militær konfrontasjon mellom soldater fra det armensk-støttede Nagorno-Karabakh og soldater fra Aserbajdsjan. Flere soldater ble drept, og begge parter gav hverandre skylden for trefningene.

Nagorno-Karabakhs versjon 

Nagorno-Karabakhs hær uttalte at et aserbajdsjansk sabotasjeangrep ble slått tilbake langs den nordøstre frontlinjen. Det ble uttalt at ingen armenere ble drept i trefningen, men at én ble skadet. En armensk rapport uttalte at «De armenske tjenestemennene på vakt la merke til fiendens bevegelser i god tid, og gjennomførte tilsvarende handling». Det ble uttalt at så mye som 7 aserbajdsjanere ble enten drept eller skadet i det mislykkede angrepet.

Aserbajdsjans versjon 

Aserbajdsjans forsvar hevdet at dets styrker slo tilbake et armensk angrep. En soldat ble drept, en annen fikk skader som førte til død på et senere tidspunkt. Et klarere utsagn den 3. september sa at 2 aserbajdsjanske soldater og 3 armenske ble drept i trefningen. Aserbajdsjans president Ilham Aliyev uttalte i sammenhengen at det aserbajdsjanske flagget ville komme til å flagre over Nagorno-Karabakh igjen.

Internasjonale reaksjoner 

Tyrkias daværende utenriksminister Ahmet Davutoğlu uttalte at hans land fulgte nøye med på hva som skjedde langs frontlinjen mellom Armenia og Aserbajdsjan. Han uttalte også at en «stabilisering i Kaukasus er bare mulig hvis Aserbajdsjan får tilbake sitt land. Tyrkia vil gjøre vil gjøre enhver mulig handling for å få en slutt på bruddene på våpenhvilen».

Referanser 

Slag med deltagelse av Aserbajdsjan
Armenias historie
Konflikter i 2010